Դա ՀՀ առաջնություններում "Բանանցի" նկատմամբ "Գանձասարի" տոնած խոշոր հաշվով առաջին հաղթանակն էր: Իսկ ահա "Բանանցն" այդ կարգի 6 հաղթանակ է տոնել մրցակցի նկատմամբ: Առավել հաջող "Բանանցը" մրցակցի դեմ խաղացել է 2006թ., երբ կապանցիներն իրենց նորամուտը նշեցին բարձրագույն խմբում: 4 հանդիպումներից 3-ում "Բանանցը" հաղթեց խոշոր հաշիվներով (7:1, 4:1, 5:1), մեկ խաղում դարպասները մնացին անառիկ: Այդ հանդիպումներում արդյունավետությամբ հատկապես աչքի ընկավ Արամ Հակոբյանը' խփելով 8 գնդակ, որից 4-ը' 11մ հարվածով: Ընդ որում 2-րդ շրջանի խաղում նա ֆուտբոլային պոկերի հեղինակ դարձավ: Հետագայում ևս 3 անգամ "Բանանցը" հաղթեց (2007թ.' 3:0, 2010թ.' 3:0, 5:0): Խոշոր հաշվով հաղթանակներից 2-ը գրանցվել են Կապանում: